armvectores/hy_wikipedia_2023 huggingface dataset:
Տերսական (գետ)

Տերսական (ռուս.՝ Терсакан), գետ Ռուսաստանում, հոսում է Ստավրոպոլի երկրամասում և Կարաչայ-Չերքեզիայի Հանրապետությունում։Գետաբերանը տեղակայված է Կումա գետի ձախ ափին՝ 786 կմ հեռավորության վրա։ Գետի երկարությունը 10 կմ է։ Ավազանի տարածքը 32,5 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Կումա գետի ակունքն է, գետի ենթաավազանը բացակայում է։ Գետի գետային ավազանը Բեսստոչնիե շրջանից մինչև Տերեկա, Դոնա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07010000312108200001495
Հիդրոլոգիական ուսումնասիրությունների կոդը - 108200149
Ավազանի կոդը - 07.01.00.003
Հիդրոլոգիական ուսումնասիրությունների հատորի համարը - 08
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ջվարի (այլ կիրառումներ)

Ջվարի (վրաց.՝ ჯვარი) եզրը կարող է վերաբերել.

Ջվարի վանք, կրոնական համալիր Վրաստանի Մցխեթ քաղաքում։
Ջվարի (քաղաք), քաղաք Վրաստանի Ծալենջիխայի մունիցիպալիտետում։
Տատյանա Ալի

Տատյանա Ալի (անգլ.՝ Tatyana Ali, հունվարի 24, 1979(1979-01-24), Բրուքլին, Նյու Յորք, Նյու Յորք, ԱՄՆ), ամերիկացի դերասանուհի, պրոդյուսեր և երգչուհի։


== Կենսագրություն ==
Ալին մեծ համբավ է ձեռք բերել «Արքայազնը Բևերլի Հիլզից» կատակերգական հեռուստասերիալում կատարած դերի շնորհիվ, որում նա նկարահանվել է 1990-1996 թվականներին։ Շոուի ավարտից հետո որոշել է կենտրոնանալ առաջին հերթին երաժշտական կարիերայի վրա և 1998 թվականին թողարկել է իր «Kiss The Sky» դեբյուտային ալբոմը, որն արժանացել է ոսկե հավաստագրի, իսկ «Daydreamin» երգը՝ նրա գլխավոր սինգլը, Billboard Hot 100 հիթ-շքերթում հասել է վեցերորդ հորիզոնականին։ Դրանից բացի, 1990-ական թվականներին նա հայտնի էր դերասան Ջոնաթան Բրենդիսի հետ սիրավեպի շնորհիվ, որը մեծ աղմուկ էր հանել։ Չնայած նրան, որ դեռահասության տարիքում, Ալին բավական հաջողության է հասել, 2000-ական թվականների սկզբին նրա վաղ կարիերան արագ անկում է ապրել, և 2002 թվականին նա ավարտել է Հարվարդի համալսարանը՝ ստանալով բակալավրի աստիճան։
2007 թվականից սկսած՝ Ալին նկարահանվել է «Երիտասարդ և հանդուգն» սերիալում։ Ավելի վաղ նա հայտնվել էր մի քանի ֆիլմերում, ինչպիսիք են՝ «Եղբայրները» (2001) և «Խաղ ուրիշի կանոններով» (2006)։ Նա նաև նկարահանվել է «Սիրեք այս աղջկան» սիթքոմի գլխավոր դերում 2010-2012 թվականներին։
2016 թվականի հուլիսի 17-ին Տատյանա Ալին ամուսնացել է Սթենֆորդի համալսարանում անգլերենի պրոֆեսորի օգնական, դոկտոր Վոն Ռասբերիի հետ, որի հետ սկսել էր հանդիպել հարսանիքից երկու տարի առաջ։ Զույգն ունի որդի՝ Էդվարդ Ազարդ Ռասբերին (ծնվել է 2016 թվականի սեպտեմբերի 16-ին)։ 2019 թվականի ապրիլի 13-ին հայտնի է դարձել, որ զույգն սպասում է երկրորդ երեխայի։


== Ծանոթագրություններ ==


== Արտաքին հղումներ ==
Տատյանա Ալի Internet Movie Database կայքում
Թրեյսի Շոու

Թրեյսի Շոու (անգլ.՝ Tracy Shaw, հուլիսի 27, 1973(1973-07-27), Դերբիշիր, Անգլիա, Միացյալ Թագավորություն), անգլիացի դերասանուհի և երգչուհի։


== Կենսագրություն ==
Թրեյսի Շոուն ծնվել է 1973 թվականի հուլիսի 27-ին Բելփերում (Դերբիշիր կոմսություն, Անգլիա, Մեծ Բրիտանիա) Կարլ և Էնն Շոուների ընտանիքում։ Թրեյսին ունի կրտսեր եղբայր՝ Դարեն Շոուն։
Թրեյսին ավարտել է «St. Benedict's School»-ը և «Arden School of Theatre»-ը, որտեղ նա ստացել է կոչում թատրոնի ոլորտում։


== Կարիերա ==
Թրեյսին կինոյում դեբյուտ է կատարել 1995 թվականին՝ Մաքսին Հիվի Փիքոքի դերը կատարելով «Coronation Street» հեռուստասերիալում, որում նա նկարահանվել է մինչև 2003 թվականը, իսկ 1999 թվականին նա ստացել է The British Soap Awards» մրցանակի «Սսեքսուալ կին» անվանակարգը։ 2003-2009 թվականներին Շոուն խաղացել է Իվ Շեփարդի/Ջեյն Ֆարելի դերը «Դժբախտ պատահար» հեռուստասերիալում, որից հետո նա ավարտել է կինոկարիերան։ Խաղացել է ընդամենը 6 ֆիլմերում և հեռուստասերիալներում։
Վերջին տարիներին Թրեյսին զբաղվել է երաժշտական կարիերայով։


== Անձնական կյանք ==
2001-2004 թվականներին Թրեյսին ամուսնացել է Ռոբերտ Էշուորտի հետ։
2004 թվականից Թրեյսին փաստացի ամուսնացած է եղել մենեջեր Էշլի Պունդոլի հետ։ Զույգն ունի երկու որդի՝ Լուիս Պունդոլ (ծնված 2005 թվականի մարտին) և Լուկա Ալեքսանդր Պունդոլ (ծնված 12.09.2006)։


== Ֆիլմագրություն ==


== Ծանոթագրություններ ==
Նամակներ աշխարհին

Նամակներ աշխարհին, լեհ հրապարակախոս, հակաֆաշիստ գործիչ, թարգմանիչ, գրող Բոգդան Գեմբարսկու ժողովածուն ամփոփում է նրա մի շարք հակաթուրքական հոդվածները՝ Հայոց արդար դատի պաշտպանությամբ։ Հանդես գալով 60-70-ական թվականներին, Գեմբարսկին մեծ կրքով դատապարտում է 1915 թվականի ցեղասպանությունը, աշխարհի անտարբերությունը հայ ժողովրդի բռնադատված ճակատագրի հանդեպ և բարոյա-իրավաբանական գործոններով ապացուցում, որ հայ ժողովրդի իրավունքները պետք է վերականգնվեն իր խլված հայրենիքի որոշակի սահմանների վրա։


== Ծանոթագրություններ ==
Ռեզնիչենկոյի տուն

Ռեզնիչենկոյի տուն (ռուս.՝ Дом Резниченко), շենք Դոնի Ռոստովում, որը գտնվում է Պուշկինի փողոցում (№ 47): Առանձնատունը կառուցվել է 1890-ական թվականների վերջին, ենթադրաբար, որպես օգոստափառ անձանց հյուրատուն։ Շենքն ունի մշակութային ժառանգության տարածաշրջանային նշանակության օբյեկտի կարգավիճակ։


== Պատմություն ==
Այս տունը կառուցվել է Պուշկինի փողոցի և Օստրովսկու նրբանցքի խաչմերուկում՝ 1890-ական թվականների վերջին։ Սկզբնապես այն պատկանել է Կ. Ս. Ռեզնիչենկոյին, հետագայում տունը փոխել է մի քանի սեփականատեր։ Ըստ հնաբնակների հիշողությունների, տան մի քանի սենյակները նախատեսված էին օգոստափառ անձանց համար։ Թեև նման դեմքեր տանը ոչ մի անգամ չեն հյուրընկալվել, այնտեղ հաճախ եղել են տարբեր բարձրաստիճան պաշտոնյաներ։
1920-ական թվականների սկզբին տունն ազգայնացվեց և հանձնվեց Հյուսիսկովկասյան ռազմական օկրուգին։ Տան բնակարանները հանձնվում էին Կարմիր բանակի բարձրաստիճան սպաներին։


== Ճարտարապետություն ==
Երկհարկանի տունը կառուցվել է «նեոբարոկկո» ոճով, գլխավոր ճակատը նայում է Պուշկինի փողոցին։ Շենքի հորիզոնական բաժանումը կատարված է միջհարկային գոտու և քիվերի շնորհիվ։ Առաջին հարկը երեսպատված է կոպտատաշ քարով։ Պատուհանի բացվածքները զարդարված են դեկորատիվ երեսկալներով։ Երկրորդ հարկի պատուհաններն ավարտվում են կանանց գլխիկներ ունեցող կամարաձև զարդաքիվերով։ Միջապատերը զարդարված են կորնթական օրդերի որմնասյուներով։ Շենքի ճակատը եզրագծում են ճակտոններով ատտիկոսները։ Երկրորդ հարկում տեղադրված են դեկորատիվ կռածո վանդակաճաղերով պատշգամբներ։ Տունը գրեթե չի փոխել իր սկզբնական տեսքը, փոխարինվել են միայն պատուհանները և քիվապատերի թումբերն ու վանդակաճաղերը։


== Ծանոթագրություններ ==
Մաքոմ շրջան (Միչիգան)

Մաքոմ շրջան (անգլ.՝ Macomb County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 1,476 կմ² է, բնակչությունը՝ 840,978 մարդ (2010 թ. տվյալներով)։ Շրջկենտրոնն է Մաունտ Քլեմենս բնակավայրը։ Կազմավորվել է 1818 թ.։
Պերոզավր Սյունի

Պերոզավր Սյունի նաև Պերոժաւր Սիւնեցի (ծննդյան և մահվան թվականներն անհայտ, 4-րդ դար), իշխան, Վիրքի Միհրան Գ թագավորի պալատականներից, Սյունիների իշխանական տոհմից։


== Կենսագրություն ==
Ըստ Ղևոնդ Ալիշանի, 332 թվականին Պերոզավր Սյունին Վրաց Սողոմե թագուհու (Տրդատ Գ Մեծ-ի դուստրը) հետ ներկա է եղել սուրբ Նունե կույսի մահվանը և երկուսով միասին գրի են առել Նունեի ինքնակենսագրությունը։


== Արտաքին հղումներ ==
«Վրաց տարեգրության մեջ հիշատակված Պերոզավր Սյունեցի իշխանի ինքնության հարցի շուրջ», Սերգեյ Հախվերդյան, 2016, Գորիս(չաշխատող հղում)


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 263, s.v. Պերոժաւր
«Վրաց աղբյուրները Հայաստանի և հայերի մասին», Լեոն Մելիքսեթ-Բեկ, Երևան, 1934, Հատոր Ա, 22, 174 (Հայերեն թարգմ.՝ Պելուժավր, որը հրատարակիչը ուզում է կարդալ Պերոզավր)
«Սիսական. Տեղագրութիւն Սիւնեաց աշխարհի», Ղևոնդ Ալիշան, Վենետիկ, 1893, 10, 523 (գրել է Պելուծավր, իսկ ցանկում՝ Պելուժավր)
Զելենցովո (գյուղ, Վաչսկի շրջան)

Զելենցովո (ռուս.՝ Зеленцово), գյուղ Ռուսաստանի, Նիժնի Նովգորոդի մարզի Վաչսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սասկաչևան (նահանգ)

Անվան այլ կիրառումների համար տե՛ս՝ ՍասկաչևանՍասկաչևան, նահանգ Կանադայի կենտրոնական մասի հարավում։ Տարածքը՝ 651,9 հազար կմ քառակուսի։ Վարչական կենտրոնը՝ Ռիջայնա։ Հյուսիում Լավրենտյան բարձրության ճյուղավորումներն են, հարավում՝ Մեծ հարթավայրերը։ Տիրապետում են անտառային, տափաստանային ու անտառատափաստանային լանդշաֆտները։ Զբաղվում են հացահատիկի, վուշի գոնգեղի մշակությամբ, անասնապահությամբ և թռչնաբուծությամբ։ Կան կալիումական աղերի խոշոր հանքավայրեր, նավթի, հելիումի, պղնձի, ուրանային խտանյութերի արդյունահանում։ Զարգացած են սննդի, քիմ․ արդյունաբերությունը, սև մետալուրգիան, գյուղատնտ․ մեքենաշինությունը, նավթավերամշակումը Կա փայտամշակման, թաղանթանյութհթղթի արդյունաբերություն։ 


== Աղբյուրներ ==
Վարշավկա (գյուղ, Կարմասկալինսկի շրջան)

Վարշավկա (ռուս.՝ Варшавка, բաշկիրերեն՝ Варшавка), գյուղ Ռուսաստանի Բաշկորտոստան հանրապետության Կարմասկալինսկի շրջանի կազմում։
Բնակչությունը 2009 թվականին գրանցված տվյալներով կազմում էր 78 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(416) Վատիկանա

(416) Վատիկանա (անգլ.՝ Vaticana), աստերոիդ աստերոիդների հիմնական գոտում։ Հայտնաբերվել է 1896 թվականի մայիսի 4-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,791208 ա. մ., առավելագույնը մոտենում է 2,1798 ա. մ. հեռավորության վրա և հեռանում 3,4026 ա. մ., իսկ Երկրի ուղեծրին Վատիկանա աստերոիդը նվազագույնը մոտենում է 1,1704 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1703,28 երկրային օրվա ընթացքում, իր ուղեծրով շարժվելով միջինում 0,211357 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,86° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(416) Վատիկանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերենգա

Տերենգա (ռուս.՝ Тереньга), գյուղ Ռուսաստանի Ուլյանովսկի մարզի Տերենգուլսկի շրջանի կազմում։
Բնակչությունը 2010 թվականին գրանցված տվյալներով կազմում էր 5181 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ծիփորի (Կասպի շրջան)

Ծիփորի (վրաց.՝ წიფორი), գյուղ Վրաստանում։ Գտնվում է Շիդա Քարթլի մարզի Կասպի շրջանում։


== Դիրք ==
Գտնվում է ծովի մակարդակից 1200 մետր բարձրության վրա։ Շրջկենտրոն Կասպից հեռու է 34 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 0 մարդ։


== Ծանոթագրություններ ==
587

587 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 587 թվականն է, 
VI դարի 87-րդ տարին։


== Դեպքեր ==


== Ծնունդներ ==


== Մահեր ==
Գերան (Ելիզավետպոլի գավառ)

Անվան այլ կիրառումների համար տե՛ս՝ Գերան (այլ կիրառումներ)Գերան, գյուղ Արևելյան Հայաստանում, Ելիզավետպոլի նահանգի Ելիզավետպոլի գավառում։ Գտնվում էր Ելիզավետպոլ քաղաքից 32 կմ հյուսիս-արևմուտք, Բաքու-Թիֆլիս երկաթուղու աջ կողմում։


== Բնակչություն ==
XX դարի սկզբին ուներ 45 ադրբեջանցի բնակիչ։


== Պատմամշակութային կառույցներ ==
Գերանն ուներ հայկական քարակոփ եկեղեցի, որը 1985 թվականի տվյալներով դեռ կանգուն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ազա (հնագույն երկիր)

Ազա (հնագույն երկիր) , (Հազիս) ճանապարհային կայան Փոքր Հայքում՝ Նիկոպոլիս-Սատաղ ուղու վրա՝ Գայլ գետի հովտում՝ հիշատակված Պևտինգերյան քարտեզում։ Ոմանք նմանեցնում են Ազիզ գետի հետ, որը աղբյուրնրում չի հիշատակվում։


== Ծանոթագրություններ ==
Ֆյոդորովկա (Օրտոնի վտակ)

Ֆյոդորովկա  (ռուս.՝ Фёдоровка ), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 52 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ղպտի կաթոլիկ եկեղեցի

Ղպտի կաթոլիկ եկեղեցի, արևելյան կաթոլիկ եկեղեցիներից մեկը, հետևում է ղպտիական ծիսակարգին։ Առաջացել է Ղպտի ուղղափառ եկեղեցու մի մասի և Հռոմի միջև ունիայի արդյունքում։ Հետևորդների թիվը 2013 թվականի տվյալներով կազմում է մոտ 165 հազար մարդ, հիմնականում Եգիպտոսում։ Եկեղեցին ունի 8 եպիսկոպոս և 255 քահանա 161 համայնքներում։ Ղպտի կաթոլիկ եկեղեցին այն 6 արևելյան կաթոլիկ եկեղեցիներից է, որոնք ունեն պատրիարքության աստիճան։ Ներկայումս եկեղեցին գլխավորում է պատրիարք Իբրահիմ Իսահակ Սիդրակը։


== Տես նաև ==
Ղպտիներ
Ղպտի ուղղափառ եկեղեցի


== Ծանոթագրություններ ==


== Արտաքին հղումներ ==
Ղպտի կաթոլիկ եկեղեցին CNEWA կայքում Archived 2009-07-12 at the Wayback Machine.
Եկեղեցու վիճակագրությունը
Ռոզա (գյուղ, Նովոազովսկի շրջան)

Անվան այլ կիրառումների համար տե՛ս՝ Ռոզա (այլ կիրառումներ)Ռոզա (ուկրաիներեն՝ Роза), գյուղ Ուկրաինայի Դոնեցկի մարզի Նովոազովսկի շրջանում։
2001 թվականի տվյալներով Ռոզա գյուղում բնակվում էր 8 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժորժ Շիհադե

Ժորժ Շիհադե (արաբ․՝ جورج شحادة‎‎, նոյեմբերի 2, 1905(1905-11-02), Ալեքսանդրիա, Եգիպտոս - հունվարի 17, 1989(1989-01-17), Փարիզ), լիբանանյան ծագմամբ ֆրանսիացի բանաստեղծ և դրամատուրգ։ Գրել է ֆրանսերեն լեզվով (ֆրանկոֆոն)։ Համարվում է ֆրանկոֆոնիայի ամենահայտնի և ամենաազդեցիկ բանաստեղծներից և թատերագիրներից։ Ապրել է Փարիզում` սյուրռեալիստների հետ։ Նրան բարձր են գնահատել ֆրանսիացի մեծ բանաստեղծները։


== Կենսագրություն ==
Ժորժ Շիհադեն ծնվել է 1905 թվականին Ալեքսանդրիայում (Եգիպտոս), լիբանանցի ուղղափառ ընտանիքում, որոնք ներգաղթել են Եգիպտոս։ 1920 թվականին, նրա հայրը վերադարձել է Լիբանան գործի մեջ անհաջողությունների պատճառով։ Նա համալսարանում ուսանել է իրավաբանություն, ապա Բեյրութի գրականության ավագ դպրոցում աշխատել է որպես ընդհանուր քարտուղար հետո Ֆրանսիայի դեսպանատան մեջ, որպես տեխնիկական խորհրդատու։ 
Չնայած Ժորժ Շիհադեն տիրապետում էր արաբերենին, սակայն նրա բոլոր գրությունները ֆրանսերենով։ 20-ական թվականների կեսից սկսել էր թողարկել իր բանաստեղծական աշխատանքներից։ 1933 թվականին, Ֆրանսիայում ծանոթացել է մեծ բանաստեղծների, որոնցից են՝ Սան Ժոն Բիրսը, Մաքս Ժակոբը, Ժուլ Սիիրֆիիլ և այլն։
Նրան հետևեց 1951 թվականի հաջողության փուլ, որը ձեռք բերեց իր թատերական աշխատանքների միջոցով, որոնք գրել է պատերազմից առաջ։ 1969 թվականին վերադարձել է Բեյրութ, սակայն Լիբանանը թողել է 1977 թվականին քաղաքացիական պատերազմի պատճառով։ 1986 թվականին ֆրանսիական ակադեմիան նրան պարգևատրել է ֆրանկոֆոնիան մեծ մրցանակ։ Շհադեհը մահացել է 1989 թվականին Փարիզում։
Ասում են, որ նա ունի մեծ թվով չթողարկված աշխատանքներ՝ պիեսներ, բանաստեղծություններ, նամակներ։


== Նշանավոր բանաստեղծություններ ==
«Կայծ» Բանաստեղծական ժողովածուն 1928 թվականին
Բոեզիայից յոթ հատորներ ճանաչված էր՝ Poésies I – VII, թողարկվեց 1938 և 1949 թվականների


== Պիեսներ ==
«Միստր Բոել» 1951 թվականին
«Առածների երեկո» 1954 թվականին
«Ֆասկոյի պատմությունը» 1960 թվականին
«Մանուշակ ծաղիկները» 1960 թվականին


== Աղբյուրներ ==
Georges Schehadé ou le Théâtre des Mille et une nuits
Un poète toujours vivant
Photo


== Ծանոթագրություններ ==
Արջասար

Անվան այլ կիրառումների համար տե՛ս՝ Արջասար (այլ կիրառումներ)Արջասար, լեռ Հայաստանի Լոռու մարզում, Բազումի լեռների համակարգում, Պուշկինո գյուղից 2,5 կմ հյուսիս-արևմուտք, Ստեփանավան քաղաքից հարավ։ Բարձրությունը 1819 մ է։ Կատարն ու լայնքերը ծածկված են անտառներով (հաճարենի, բոխի և մասամբ կաղնի ու կեչի)։


== Պատկերասրահ ==

		


== Ծանոթագրություններ ==
(9683) Ռեմբալդո

(9683) Ռեմբալդո (անգլ.՝ Rambaldo), աստերոիդ աստերոիդների հիմնական գոտում։ Հայտնաբերվել է 1960 թվականի սեպտեմբերի 24-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,276452 ա. մ., առավելագույնը մոտենում է 1,9241 ա. մ. հեռավորության վրա և հեռանում 2,6288 ա. մ.։ Արեգակի շուրջ մեկ ամբողջական պտույտ է կատարում 1254,54 երկրային օրվա ընթացքում, իր ուղեծրով շարժվելով միջինում 0,286957 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9683) Ռեմբալդո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բանալի (երաժշտական)

Բանալի (իտալերեն՝ chiave, իսպ.՝ clave, լատ.՝ clavis),  գծային նոտագրում, ձայնի հնչեղության որոշիչ նոտա։ Բանալիների հիմնական տիպերը, որոնք ընդունված են հնգագիծ տակտային նոտավորման մեջ, հետևյալն են՝ բանալի «սոլ», բանալի «ֆա» և բանալի «դո»։

Ներկայումս բարձր հնչյունաշար ունեցող բոլոր ձայների և երաժշտական գործիքների համար գործածվում է ջութակի, իսկ ցածր հնչյունաշար ունեցող ձայների և նվագարանների համար՝ բասի Բանալի։ Գործածական են նաև ալտի Բանալի՝ ալտ լարային գործիքի, և տենորի դո Բանալի (երբեմն)՝ թավջութակի, ֆագոտի և տրոմբոնի համար։ Բանալիների արտաքին տեսքը գոյացել է լատինական 
  
    
      
        G
      
    
    {\displaystyle G}
   (սոլ), 
  
    
      
        C
      
    
    {\displaystyle C}
   (դո) և 
  
    
      
        F
      
    
    {\displaystyle F}
   (ֆա) տառերի ձևափոխումից։


== Տես նաև ==
Նոտագրություն
(4345) Ռախմանինով

(4345) Ռախմանինով (անգլ.՝ Rachmaninoff), աստերոիդ աստերոիդների հիմնական գոտում։ Հայտնաբերվել է 1988 թվականի փետրվարի 11-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,903109 ա. մ., առավելագույնը մոտենում է 2,8014 ա. մ. հեռավորության վրա և հեռանում 3,0048 ա. մ.։ Արեգակի շուրջ մեկ ամբողջական պտույտ է կատարում 1806,73 երկրային օրվա ընթացքում, իր ուղեծրով շարժվելով միջինում 0,199255 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,86° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4345) Ռախմանինով աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մագնիտոռադիոլա

Մագնիտոռադիոլա, ռադիոընդունիչը, մագնիտոֆոնային կցուրդը և լազերային նվագարկիչը միավորող համակցված սարք կամ առանձին բլոկներից՝ թյուներից, լազերային նվագարկիչից, մագնիտոֆոնային կցուրդից, նախնական ուժեղարարից, էքվալայզերից (կապուղիների ամպլիտուդահաճախական երկու համակարգերից բաղկացած համալիր (այսպես կոչված, ծավալահնչական համալիր)։ 


== Օգտագործում ==
Մագնիտոռադիոլան և ծավալահնչական համալիրը հնարավորություն են տալիս անմիջականորեն ձայնագրել ռադիոհաղորդումները, ձայնասկավառակից վերաձայնագրություն անել մագնիսական ժապավենի վրա, օգտագործել ընդհանուր հանգույցները (ձայնային հաճախությունների ուժեղարարը, փոփոխական հոսանքի ուղղիչը և ձայնական համակարգը)։ Մագնիտոռադիոլան սնվում է փոփոխական հոսանքի ցանցից։ Երբեմն մագնիտոռադիոլա անվանում են երաժշտական կենտրոն։
Ֆառա դ’Ալպագո

Ֆառա դ’Ալպագո (իտալերեն՝ Farra d'Alpago), կոմունա Իտալիայում։ Գտնվում է Վենետո մարզում՝ Բելունո գավառում։
Բնակչությունը կազմում է 2703 մարդ (2008), բնակչության խտություն՝ 66 մարդ/կմ²։ Զբաղեցնում է 41 կմ² մակերես։ Փոստային ինդեքս՝ 32010։ Հեռախոսային կոդ՝ 0437։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0437 430317
Էլեկտրոնային փոստ՝ segreteria@comune.farradalpago.bl.it
Պաշտոնական կայք՝http://www.comune.farradalpago.bl.it/(չաշխատող հղում)


== Արտաքին հղումներ ==
http://www.comune.farradalpago.bl.it/(չաշխատող հղում)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Հացենի պենսիլվանյան

Հացենի պենսիլվանյան (լատ.՝ Fraxinus pennsylvanica), ձիթազգիների ընտանիքի, հացենիների ցեղի բույս։ 


== Նկարագրություն ==
Տերևաթափ ծառ է` 1 5-25 մ բարձրությամբ և մինչև 1 մ բնի տրամագծով։ Սաղարթը մեծ մասամբ անկանոն է, ցրված կամ միակողմանի։ Բնի և բազմամյա ճյուղերի կեղևը գորշամոխրավուն է, ճաքճքված։ Ընձյուղները մոխրավուն են, թաղիքամազ մզուկապատ, ծածկված սպիտակ ոսպնյակներով։ Բողբոջները գորշադարչնագույն են։
Տերևները բարդ են, կազմված 7 (մեծ մասամբ 5-9) տերևիկներից։ Երկարավուն են, 4-14 սմ երկարությամբ, 2-4 (8) սմ լայնությամբ, ամբողջաեզր են կամ սղոցաեզր, բաց կանաչավուն, երբեմն` կարմրագորշավուն, ներքևի կողմից` մազմզուկապատ։
Սևապտղիկներն ունեն 3-7 սմ երկարություն, 0,5-1,2 սմ լայնություն, երկարավուն-էլիպսաձև, պարունակում են մեկական սերմ (ընկուզիկ)։ Ծաղկում է ապրիլին, պտղաբերում` օգոստոսին։


== Տարածվածություն ==
Տարածված է Հյուսիսային Ամերիկայում, Նոր Շոտլանդիայից մինչև կենտրոնական շրջաններ, Ջորջիա և դեպի արևմուտք` մինչև Մանիտոբա, Հյուսիսային և Հարավային Դակոդա, Նեբրասկա, Կանզաս և Հյուսիսային Ալաբամա։


== Կիրառություն ==
Հայաստանում մասսայաբար օգտագործվում է կանաչապատման և անտառապատման նպատակներով։ Չկա մի բնակավայր, որտեղ կանաչ տնկարկներից այս ծառատեսակը բացակայի։ Խոնավասեր է, լուսասեր, պահանջկոտ է հողի նկատմամբ, արագ է աճում, ցրտադիմացկուն է։ Ամենուրեք ինքնացան է տալիս և ինքնուրույն բազմանում ու տարածվում։
Էկոլոգիական խումբը` XIIp: Մշակության հավանական շրջանները` 1-32։


== Պատկերասրահ ==

		
		
		


== Ծանոթագրություններ ==
723

723 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 723 թվականն է, 
VIII դարի 23-րդ տարին։


== Դեպքեր ==


== Ծնունդներ ==


== Մահեր ==
Կամբարկայի շրջան

Կամբարկայի շրջան (ռուս.՝ Камбарский район), մունիցիպալ շրջան Ռուսաստանի Դաշնության Ուդմուրթական հանրապետությունում։
Ստեղծվել է 1924 թվականին։ Վարչական կենտրոնը՝ Կամբարկա։


== Աշխարհագրություն ==
Շրջանի տարածքի մակերեսը կազմում է 762,6 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 20391 մարդ։ Բնակչության խտությունը կազմում էր 26,74 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Իվանտեևկա (գյուղ, Իվանտեևսկի շրջան)

Իվանտեևկա (ռուս.՝ Ивантеевка), գյուղ Ռուսաստանի, Սարատովի մարզի Իվանտեևսկի շրջանի կազմում։
Բնակչությունը 2002 թվականին գրանցված տվյալներով կազմում էր 6173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թեքիրի ջուր

Թեքիրի ջուր, գետակ Կիլիկիայում, Միջերկրական ծովի ավազանում։ Հոսում է Զեյթունի գավառակով։


== Ծանոթագրություններ ==
Բերնարդ (մուլտսերիալ)

Բերնարդ (անգլ.՝ Bernard)՝ իսպանական մուլտիպլիկացիոն սերիալ է, որը պարունակում է սև հումոր։ Այն բաղկացած է 156 կարճամետրաժ սերիաներից, ամեն սերիան տևում է մոտավորապես երեք րոպե։ Սերիալը պատմում է Բերնարդ անունով սպիտակ արջի անհաջողությունների մասին։ Ամեն սերիան իրենից ներկայացնում է առանձին ավարտված պատմություն, ոչ մի կապ չունեցող ուրիշ սերիալի էպիզոդների հետ։


== Սյուժե ==
Սերիալի գլխավոր դերասաննը՝ Բերնարդ անունով սպիտակ արջն է։ Նա շատ է սիրում տարբեր արկածներ և ճանապարհորդություններ։ Բերնարդին բախտը չի բերում և ցանկացած գործ իր համար դառնում է անհաղթահարելի փորձություն, որը շատ վտանգավոր է դառնում իր առողջության համար։


== Կերպարներ ==
Բերնարդ՝ սպիտակ արջ, սերիալի գլխավոր հերոս
Լլոյդ՝ պինգվին-արու
Եվա՝ պինգվին-եգ
Զակ՝ մողես, Բերնարդի գլխավոր հակառակորդ
գոլիաֆ՝ չիխուախուա շուն
Թայլեր՝ երեխա
Սանտա Կլաուս
Պայլոտ՝ շուն
Պոկի՝ վայրենակերպ


== Արտադրություն ==
Սերիալը արտադրել են իսպանական «BRB Internacional» ընկերությունը կորեական RG Animation Studios ընկերության հետ համատեղ։


== Մրցանակներ և պարգևներ ==
Stuttgart Festival of Animated Film (2006) փառատոնի լավագույն մուլտիպլիկացիոն սերիալ
Mipcom Jr. Licensing Challenge Award (2004)
Dong-A International Festival of Cartoon & Animation (2004) «Մանկական և կրթական ծրագրեր» անվանակարգ
Annecy International Animation Festival-ի (2003) եզրափակչի մասնակից


== Հետաքրքիր փաստեր ==
Հունաստանում DVD վրա մուլտսերիալը դուրս է եկել «Bernard, o skandaliaris arkoudos» անունով։
Սկզբնապես սպիտակ արջի այդ մուլտֆիլմը կոչվել է Backkcom և ստեղծվել Rg Animation Studios ընկերության կողմից դեռ 2002 թվականին։
2009 թվականին դուրս է եկել լիամետրաժ Իմ ընկեր Բերնարդ մուլտֆիլմը։
2017 թվականին դուրս է եկել լիամետրաժ Բերնարդ՝ գործակալ 008 մուլտֆիլմը։


== Ծանոթագրություններ ==


== Արտաքին հղումներ ==
Официальный сайт Archived 2008-01-13 at the Wayback Machine.
BRB Internacional
RG Animation Studios
Ահմեդ (Մարդինի գավառ)

Ահմեդ, գյուղ Արևմտյան Հայաստանում, Դիարբեքիրի վիլայեթի Մարդինի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Հերսի Հոքինս

Հերսի Ռ․ Հոքինս կրտսեր (անգլ.՝ Hersey R. Hawkins, Jr., սեպտեմբերի 29, 1966(1966-09-29), Չիկագո), ամերիկացի նախկին պրոֆեսիոնալ բասկետբոլիստ, որը հանդես է եկել Բասկետբոլի ազգային ասոցիացիայում։


== Վաղ տարիներ ==
Ծնվել է 1966 թվականի սեպտեմբերի 29-ին Իլինոյս նահանգի Չիկագո քաղաքում։ Սովորել է Վեսթինգաուսի դպրոցում, որտեղ հանդես է եկել տեղի բասկետբոլային ակումբի կազմում։


== Սպորտային կարիերա ==
Խաղացել է հարձակվող պաշտպանի դիրքում։ Սովորել է Բրեդլիի համալսարանում։ 1988 թվականի NBA դրաֆթի ժամանակ ընտրվել է «Լոս Անջելես Կլիպերս» ակումբի կողմից՝ 6-րդ համարի ներքո, սակայն միանգամից վերավաճառվել է «Ֆիլադելֆիա-76»։ Հետագայում հանդես է եկել «Շառլոթ Հորնեթս», «Սիեթլ Սուպերսոնիքս» և «Չիկագո Բուլս» ակումբների կազմերում։ NBA-ում, ընդհանուր առմամբ, անցկացրել է 13 մրցաշրջան։ Հինգ անգամ մասնակցել է NBA բոլոր աստղերի խաղին (1990)։ Ըստ 1988 թվականի արդյունքների դարձել է Օսկար Ռոբերտսոնի անվան և Ադոլֆ Ռապի անվան մրցանակների դափնեկիր, ճանաչվել է UPI, Sporting News և Associated Press ամսագրերի ուսանողների միջև տարվա բասկետբոլիստ, ինչպես նաև ընդգրկվել է NCAA առաջին համաամերկյան հավաքականի կազմում։ Ընդգրկվել է NBA սկսնակների առաջին հավաքականի կազմում (1989)։ Երկու տարի շարունակ ճանաչվել է Missouri Valley կոնֆերենցիայի ուսանողների միջև տարվա բասկետբոլիստ (1987-1988)։ NBA կարիերայի ընթացքում, ընդհանուր առմամբ, խաղացել է 983 խաղ, որոնց ժամանակ հավաքել է 14 470 միավոր (14,7 մ/խ), կատարել 3554 անդրադարձ, 2860 փոխանցում, 1622 խլում և 302 բլոկշոտ։


== Կարիերան ԱՄՆ հավաքականում ==
1988 թվականին ԱՄՆ հավաքականի կազմում Սեուլում անցկացվող Ամառային օլիմպիական խաղերում գրավել է բրոնզե մեդալներ։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ օֆ ===


== Ծանոթագրություններ ==


== Արտաքին հղումներ ==
Վիճակագրությունը Basketball-Reference.com կայքում Archived 2013-04-25 at the Wayback Machine.(անգլ.)
Վիճակագրությունը NBA.com կայքում(անգլ.)
Հրանուշ Բաբաջանյան

Հրանուշ Բաբաջանյան (հուլիսի 24, 1905(1905-07-24), Գանձակ, Կովկասի փոխարքայություն, Ռուսական կայսրություն - նոյեմբերի 5, 1974(1974-11-05), Երևան, Հայկական ԽՍՀ, ԽՍՀՄ), հայ դերասանուհի։ ՀԽՍՀ վաստակավոր արտիստ (1947)։


== Կենսագրություն ==
Հրանուշ Բաբաջանյանը ծնվել է 1905 թվականի հուլիսի 24-ին Գանձակում։ 1921-1923 թվականներին եղել է Թիֆլիսի, 1923-1934 թվականներին՝ Բաքվի, 1934-1936 թվականներին՝ Լենինականի, 1936-1946 թվականներին՝ Կիրովաբադի հայկական թատրոնների, 1954 թվականից՝ Երևանի պատանի հանդիսատեսի թատրոնի դերասանուհի։


== Դերերը թատրոնում ==
Դեզդեմոնա՝ Շեքսպիրի «Օթելլո»
Օֆելյա՝ Շեքսպիրի «Համլետ»
Սուսան՝ Շիրվանզադեի «Նամուս»
Հուդիթ՝ Կ. Գուցկովի «Ուրիել Ակոստա»
Տրիլբի՝ Գեի «Տրիլբի»


== Ֆիլմագրություն ==


== Ծանոթագրություններ ==
Փոքր Սոսնովկա (գետ)

Փոքր Սոսնովկա (ռուս.՝ Малая Сосновка), գետ Ռուսաստանում, հոսում է Ատկարսկովի մարզում։ Գետաբերանը տեղակայված է Լատրիկ գետի աջ ափին՝ 19 կմ հեռավորության վրա։ Գետի երկարությունը 17 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 05010300112107000008511
Հիդրոլոգիական ուսումնասիրությունների կոդը - 107000851
Ավազանի կոդը - 05.01.03.001
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պատահար Վիշիում

Պատահար Վիշիում (անգլ.՝ Incident At Vichy), ամերիկացի դրամատուրգ Արթուր Միլլերի պիեսը, որը գրվել է 1964 թվականին և պատմում է Երկրորդ համաշխարհային պատերազմի ժամանակ Վիշի քաղաքում ռասայական պատկանելության ստուգման նպատակով գերմանացի զինվորական սպաների և ֆրանսիական կոլաբորացիոնիստ ոստիկանների կողմից ձերբակալված մի խումբ տղամարդկանց մասին, կոլաբորացիոնիստ ոստիկանների կողմից։ Պիեսն անդրադառնում է մարդկային բնավորության, մեղքի, վախի և փոխադարձ օգնության թեմաներին։
1973 թվականին Միլլերը հարմարեցրել է պիեսը հեռուստատեսության համար։


== Սյուժե ==
Պիեսի առաջին կեսին կերպարները փորձում են հասկանալ, թե ինչ հիմքով են իրենք ձերբակալված և ինչ ընթացակարգ են սպասում իրենց։ Բացառությամբ գնչուի և արիստոկրատ ֆոն Բերգի՝ մյուս բոլոր կերպարները հրեաներ են, և նրանց մեծ մասը տեղափոխվել է Վիշի գերմանացիների կողմից օկուպացված հյուսիսային Ֆրանսիայից։ Հասկանալով իրավիճակի հնարավոր լրջությունը՝  նրանք, այնուամենայնիվ, կարծում են, որ դա փաստաթղթերի ընթացիկ ստուգում է։ Տղամարդկանցից մեկը՝ Բայյարը, որը գուցե հրեա չէ, բայց միանշանակ կոմունիստ է, հայտնում է գնացքների մասին, որոնք մարդկանց տանում են Գերմանիայում և Լեհաստանում գտնվող համակենտրոնացման ճամբարներ, և պատմում է զանգվածային սպանությունների մասին։
Պիեսի երկրորդ կեսը ցույց է տալիս տղամարդկանց տարբեր արձագանքները․ Լեդյուկը, որը հոգեբույժ-բժիշկ է և 1940 թվականի մարտական գործողությունների մասնակից, փորձում է ուրիշներին համոզել փախուստ կատարելու անհրաժեշտության մեջ։ Սակայն, ֆիզիկապես ուժեղ մյուս կերպարները չեն տեսնում նման անհրաժեշտություն, քանի որ հույս ունեն, որ ամեն ինչ լավ կլինի։ Դրա վրա ազդում է այն փաստը, որ աշխատասենյակ առաջինը մտած  գործարար Մարշանին ազատ են թողնում շենքից։ Տղամարդկանց հերթով տանում են պրոֆեսորի աշխատասենյակ՝ զննման համար․ ոմանք խուճապի են մատնվում, իսկ ոմանք իրենց հանդուգն են պահում։ Պիեսի վերջում ֆոն Բերգը, որը շենքից դուրս գալու անցաթուղթ է ստացել, դա տալիս է Լեդյուկին՝ դրանով իսկ նրան թույլ տալով փախչել։


== Բեմադրություններ ==
1964 — Incident at Vichy, ANTA Washington Square Theatr (ԱՄՆ)
1965 — Incident at Vichy, Phoenix Theatre (Միացյալ Թագավորություն)
1967 — «Պատահար Վիշիում», ռեժիսոր՝ Մարլեն Խուցիև, «Սովրեմեննիկ» թատրոն (ԽՍՀՄ)
1981 — Incident at Vichy, Jewish Repertory theater (ԱՄՆ)
2009 — Incident at Vichy, The Actors Company Theatre  (ԱՄՆ)


== Էկրանավորում ==
1989 — «Իսկ սա տեղի է ունեցել Վիշիում» (ռուս․՝ «А это случилось в Виши»), ռեժիսոր՝ Միխայիլ Կոզակով, ԽՍՀՄ ԿՀ գրական-գեղարվեստական ծրագրերի գլխավոր խմբագրությունը


== Ծանոթագրություններ ==


== Արտաքին հղումներ ==
«Պատահար Վիշիում»(անգլ.) ֆիլմը Internet Movie Database կայքում
Munira Mirza.։ «Incident at Vichy» (անգլերեն)։ culturewars.org.uk։ Արխիվացված է օրիգինալից 2007-03-06-ին։ Վերցված է 2016-2-22  
NEIL GENZLINGER.։ «France, 1942: Detained, Examined, Gone» (անգլերեն)։ nytimes.com։ Վերցված է 2016-2-22
Կալհուն շրջան (Իլինոյս)

Կալհուն շրջան (անգլ.՝ Calhoun County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 658 կմ² է, բնակչությունը՝ 5.089 մարդ (2010 թ. տվյալներով)։ Շրջկենտրոնն է Հարդին բնակավայրը։ Կազմավորվել է 1825 թ.։
Սիմոն Գոյունյան

Սիմոն Գոյունյան (Խարբերդ, Խարբերդի նահանգ - 1915, Մուշ), հայ դեղագործ։
Ծնվել է Խարբերդի նահանգի կենտրոն Խարբերդ քաղաքում։ Ունեցել է դեղագործական կրթություն և աշխատել է որպես դեղագործ։
Առաջին համաշխարհային պատերազմի ժամանակ՝ 1914 թվականին, զորակոչվել է օսմանյան զորաբանակ ու ծառայել որպես զինվորական դեղագործ։ Սպանվել է 1915 թվականին Մուշ քաղաքի Խոփ (Քոբ) լեռան վրա։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Ստամբուլ, 1919։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահատակ մտաւորականութեան, Բ. տպագրութիւն, Երեւան, ապրիլ 24, 1985։
Հայրապետյան Վանիկ, Էջեր Հայաստանի դեղագործության պատմությունից, Երևան, 1990։
Խաչատրյան Լուսինե և Բաբլումյան Արփինե (կազմողներ), Ցուցակ Հայոց ցեղասպանության զոհերի (1915-1923 թթ.), հ. 2, Խարբերդի նահանգ, Երևան, 2004։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Լինդոն Բ. Ջոնսոն

Լինդոն Բեյնս Ջոնսոն (անգլ.՝ Lyndon Baines Johnson, օգոստոսի 27, 1908(1908-08-27)[…], Սթոունվոլ, Գիլեսպի շրջան, Տեխաս, ԱՄՆ - հունվարի 22, 1973(1973-01-22)[…], Սթոունվոլ, Գիլեսպի շրջան, Տեխաս, ԱՄՆ), Ամերիկայի Միացյալ Նահանգների 36-րդ նախագահն է։ Այս պաշտոնը զբաղեցրել է նոյեմբեր 22, 1963 թվականից մինչև հունվար 20, 1969։


== Կյանքը եւ գործունեությունը ==
Ծնվել է ֆերմերի ընտանիքում։ 1930-ից զբաղվել է ուսուցչությամբ։ 1939—1948-ին եղել է ներկայացուցիչների պալատի անդամ, 1949—61-ին՝ սենատոր (Տեխասի նահանգից)։1961-ից՝ ԱՄՆ-ի
փոխպրեզիդենտ, պրեզիդենտ Ջ․ Քենեդիի սպանությունից (1963-ի նոյեմբեր) հետո՝ պրեզիդենտ (վերընտրվել է 1964-ին)։ Սերտորեն կապված էր Տեխասի ֆինանս, և նավթային մագնատների հետ։


== Նախագահության շրջան ==
Ջոնսոնի պրեզիդենտության շրջանում ամեր․ իմպերիալիզմը սանձազերծել է պատերազմ Վիետնամում, ինտերվենցիա Դոմինիկյան Հանրապետությունում, պաշտպանել Իսրայելի ագրեսիան Մերձավոր Արևելքում։ Երկրի ներսում մեծապես սրվել են սոցիալական և ռասայական կոնֆլիկտները։ Նման պայմաններում Ջոնսոնը 1968-ին հարկադրված հրաժարվել է նոր ընտրությունների համար իր թեկնածության առաջադրումից։


== Ծանոթագրություններ ==
Խիժնյակովկա (գյուղ, Լոզովայայի շրջան)

Անվան այլ կիրառումների համար տե՛ս՝ ԽիժնյակովկաԽիժնյակովկա (ուկրաիներեն՝ Хижняківка), գյուղ Ուկրաինայի Խարկովի մարզի Լոզովայայի շրջանում։ Հիմնադրվել է 1915 թվականին։
2001 թվականի տվյալներով Խիժնյակովկա գյուղում բնակվում էր 376 մարդ։ Բնակավայրը զբաղեցնում է 0,833 կմ² տարածք։ Բնակչության խտությունը կազմում էր 451,38 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նախրատափ

Նախրատափ, լեռ Հայաստանի Սյունիքի մարզում, Զանգեզուրի լեռների հյուսիս-արևելք մասում, Սալվարդ գյուղից 3 կմ արևմուտք։ Բարձրությունը՝ 2512 մետր։


== Ծանոթագրություններ ==
Ներսաչափ

Ներսաչափ, շինվածքների ներքին գծային չափերը որոշելու գործիք։ Ըստ կառուցվածքի հիմքում ընկած սկզբունքի ներսաչափերը լինում են միկրոչափական և ինդիկատորային։ Ճշգրիտ չափումները կատարվում են միկրոչափական ներսաչափով, որի չափման սահմաններն են 0,2—2500 մմ։ Ինդիկատորային ներսաչափով կարելի է չափումներ կատարել 3-1000 մմ-ի սահմաններում։
Սուլտանտիմիրովո

Սուլտանտիմիրովո (ռուս.՝ Султантимирово, բաշկիրերեն՝ Һултантимер), գյուղ Ռուսաստանի Բաշկորտոստան հանրապետության Զիլաիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 313 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուդարնոե (գյուղ, Բոբրինեցի շրջան)

Անվան այլ կիրառումների համար տե՛ս՝ ՈւդարնոեՈւդարնոե (ուկրաիներեն՝ Ударне), գյուղ Ուկրաինայի Կիրովոգրադի մարզի Բոբրինեցի շրջանում։
2001 թվականի տվյալներով Ուդարնոե գյուղում բնակվում էր 9 մարդ։ Բնակավայրը զբաղեցնում է 0,185 կմ² տարածք։ Բնակչության խտությունը կազմում էր 48,65 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ապատիտ

Ապատիտ (հին հունարեն՝ ἀπατάω - խաբում եմ, ապատիտը հաճախ շփոթել են այլ միներալների հետ), միներալ, կալցիումի ֆոսֆորաթթվային աղ, պարունակում է փոփոխական քանակությամբ ֆտոր և քլոր։ Ֆտորի գերակշռությունը տալիս է ֆտորապատիտ (Ca5[PO4]3F), քլորի գերակշռությունը՝ քլորապատիտ (Ca5[PO4]3Cl)։ Հանքանյութերի որակը որոշվում է նրանց մեջ P2O5-ի քանակով, որը ֆտորապատիտում կազմում է 42,3 %, իսկ քլորապատիտում՝ 41 % ։


== Հատկություններ ==

Խառնուրդների ձևով ապատիտում առկա են ստրոնցիում, մանգան, նատրիում և հազվագյուտ հողեր։ Բյուրեղագիտական համակարգը հեքսագոնային է։ Բյուրեղները երկար-պրիզմաձև են, հազվադեպ՝ աղյուսաձև, գույնը՝ կանաչ, կապտականաչ, մոխրագույն, գորշ և այլն։
Կարծրությունը՝ 5, խտությունը՝ 3160-3200 կգ/մ3։ Ապատիտ որպես սովորական ուղեկից միներալ հանդիպում է բազմաթիվ հրային և մետամորֆային ապարներում։ Ալկալային ապարների գանգվածներում առաջանում են ապատիտի հանքանյութերի խոշոր կուտակներ։
Նստվածքային ապարներումապատիտի խմբի միներալները հանդես են գալիս գյխավորապես ֆոսֆորիտների ձևով։ Ապատիտը հանդիպում է նաև երկաթի բարձր ջերմաստիճանային հանքավայրերում։


== Կիրառում ==
Օգտագործվում է արհեստական պարարտանյութ, ֆոսֆոր և ֆոսֆորային միացություններ ստանալու համար, սև և գունավոր մետալուրգիայում, ապակու արդյունաբերության մեջ և այլն։


== Հանքավայրեր ==
ԽՍՀՄ-ում է գտնվում Խիբինի ապատիտի՝ աշխարհի խոշորագույն հանքավայրը։ ՀԽՍՀ-ում ապատիտի հանքայնացում հայտնի է Աբովյանի երկաթի հանքավայրում։ Արտասահմանում ապատիտի հանքավայրեր կան Նորվեգիայում, Մեծ Բրիտանիայում և այլուր։


== Ծանոթագրություններ ==


== Գրականություն ==
Ферсман А. Е. Наш апатит. — М., 1968
Киевленко Е. Я., Чупров В. И. Декоративные коллекционные минералы. — М.: Недра, 1987. — 223 с.
Волошин А. В., Майстерман С. А. Минералы Кольского полуострова. — Мурманское книжное издательство, 1983. — 110 с. — ISBN 5-85510-011-1


== Արտաքին հղումներ ==
Ապատիտը minerals.net-ում
How To Cleanse Blue Apatite
Ապատիտը geology.com-ում
Պետրոս Սրապյան

Պետրոս Սրապյան (1833, Կոստանդնուպոլիս, Օսմանյան կայսրություն - հուլիսի 12, 1898(1898-07-12), Սոֆիա, Բուլղարիա), հայ նկարիչ, մանկավարժ։


== Կենսագրություն ==

Գեղարվեստական նախնական կրթությունն ստացել է Կոստանդնուպոլսի Սկյուտարի ճեմարանում, այնուհետև կատարելագործվել Հռոմում։ Վերադարձել և աշխատել է Պալյանների մոտ։ Ձևավորել է Բերայի նոր թատրոնը, Հունաստանի դեսպանատան շենքը, Ելդըզի պալատի մեկ հարկաբաժինը և այլն։ Գծագրություն և նկարչություն է դասավանդել հայկական դպրոցներում, ինչպես և ամերիկյան Ռոբեր քոլեջում։ 1893-1896 թվականներին Խրիմյան կաթողիկոսի հրավերով ձևավորել է Էջմիածնի վանքի ժողովարանը և Վեհարանի թանգարանը։ 1896 թվականից ապրել է Սոֆիայում։


== Ստեղծագործություններ ==
Գործերից են «Թուրքական սրճարան», «Նատյուրմորտ։ Մրգեր», «Որսորդական նատյուրմորտ» (1894), անհայտ անձի դիմանկար (1889), խոր հոգեբանական և ազգային կնիք կրող՝ «Հայուհի» (տիկին Ա․ Ֆնտգլյանը՝ նկարչի դուստրը), «Ղարիբ մշեցի» (1882, վերջին հինգը՝ Հայաստանի պետական պատկերասրահ, Երևան) երփնագրերը։
Like I'm Gonna Lose You

«Like I'm Gonna Lose You», ամերիկացի երգչուհի Մեգան Թրեյնորի երգը, որում իր մասնակցությունն ունի նաև ամերիկացի երգիչ Ջոն Լեջենդի հետ։ Երգը թողարկվել է 2015 թվականի հունիսի 23-ին՝ որպես Թրեյնորի «Title» կոչվող չորրորդ ստուդիական ալբոմի չորրորդ սինգլ։ Երգը գրվել է Մեգան Թրեյնորի, Ջասթին Վեյվերի և Քեյթլին Սմիթի կողմից։


== Տեսահոլովակ ==
Երգի տեսահոլովակը, որի ռեժիսորն է Քոնստլեյշն Ջոնսը, ներկայացվել է հուլիսի 9-ին Նյու Յորքի Թայմս Սքվեր հրապարակում, ինչպես նաև տեղադրվել է երգչուհու VEVO ալիքում։


== Հիթ-շքերթներ և հավաստագրումներ ==


=== Հավաստագրեր ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Երգի աուդիո տարբերակը ՅուԹուբում
Նիձիմա (գյուղ)

Նիձիմա  (ճապ.՝ 新島村 Միկուրաձիմա -մուրա), գյուղ Ճապոնիայում։ Գտնվում է Տոկիոյի պրեֆեկտուրայում։ Գյուղի ամբողջ մակերեսը կազմում է 27,83 կմ², բնակչությունը՝ 2715 մարդ, իսկ խտությունը 46,40 մարդ/կմ²։


== Աշխարհագրական դիրք ==
Գյուղը գտնվում է Աոգասիմա կղզում՝ Տոկիոյի Կանտո տարածաշրջանում։ Բնակավայրում է գտնվում Աոգասիմա հրաբուխը։


== Բնակչություն ==
Բնակչությունը կազմում է 2715 մարդ (ըստ 2014 թվականի օգոստոսի 1-ի մարդահամարի), իսկ խտությունը 97,56 մարդ/կմ²։


== Սիմվոլիզմ ==
Գյուղում խորհրդանշական է իր Daphniphyllum teijsmannii ծառով, Crinum asiaticum ծաղկով և Zosterops japonicus stejnegeri թռչունով։


== Ծանոթագրություններ ==


== Արտաքին հղումներ ==
Բնակավայրի պաշտոնական կայք(ճապոներեն)
Հոլասա

Հոլասա, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Յարիշևկա (այլ կիրառումներ)

Յարիշևկա, կարող է վերաբերել՝

Յարիշևկա - գյուղ, Ուկրաինայի Վիննիցայի մարզի Տիվրովի շրջանում
Յարիշևկա - գյուղ, Ուկրաինայի Վիննիցայի մարզի Տոմաշպոլի շրջանում
Դիքմեն

Դիքմեն (թուրքերեն՝ Dikmen), լեռ Թուրքիայի Տրապիզոնի մարզում, Անատոլիական սարահարթի արևելյան մասում, Շապին Գարահիսար քաղաքից հյուսիս-արևելք։ Հանգած հրաբուխ է։ Բարձրությունը 2000 մ։ Արևմտահայերի տառադարձությամբ՝ Տիքմեն։


== Ծանոթագրություններ ==
Իշամեղու մարգագետնային

Իշամեղու մարգագետնային (լատ.՝ Bombus pratorum), իսկական մեղուների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։


== Նկարագրություն ==
Էգերի և աշխատավոր առանձնյակների մեջքն առջևից դեղին է, մյուս մասերում՝ սև։ Փորիկի 4-5-րդ տերգիտները նարնջագույն մազիկներով են։ Արուի մեջքի առջևի մասը դեղին մազիկներով է, հաճախ դեղին մազիկների խառնուրդով վահանիկը սև է, 1-ին և 3-4-րդ տերգիտները սև մազիկներով է, իսկ փորիկի ծայրը՝ դեղին։


== Տարածվածություն ==
Տարածված է Եվրոպայում, դեպի արևելք՝ մինչև Արևմտյան Սիբիրի հարավում և Ալթայում, Կովկասում, Անդրկովկասում։ Հայաստանում հայտնի է Գեղարքունիքի (Շորժա գյուղի մոտակայք), Կոտայքի (Արզական գյուղ) մարզերից։


== Էկոլոգիա ==
Ապրում է լեռնատափաստաններում, անտառաեզրերում, բացատներում և մարգագետիններում։ Հասարակական միջատներ են, զարգացման ցիկլը նման է հայկական իշամեղվի զարգացման ցիկլին։ Թռիչքը նկատվում է ապրիլ-օգոստոս ամիսներին։ Լայն պոլիֆագ է։


== Պահպանություն ==
Ոչ մեծ, ընդհատվող արեալով հազվագյուտ տեսակ է։ Բնության պահպանության միջազգային միության Կարմիր ցուցակի չափորոշիչներով հայկական պոպուլյացիան գնահատվում է որպես խոցելի տեսակ։
Տեղ-տեղ հանդիպում են ոչ մեծաթիվ առանձնյակներով, թվաքանակի փոփոխության միտումները բացահայտված չեն։
Վտանգման հիմնական գործոններն են անասունների գերարածեցումը, լայն ազդեցությամբ թունաքիմիկատներով անտառային տարածքների մշակումը։
Պահպանվում է «Սևան» ազգային պարկում և «Արզական-Մեղրաձոր» պետական արգելավայրում։


== Ծանոթագրություններ ==
Ֆուտբոլի Անգլիայի գավաթ 1934-35

Ֆուտբոլի Անգլիայի գավաթ 1934-35 (անգլ.՝ 1934-35 FA Cup), Ֆուտբոլի Անգլիայի գավաթի 60-րդ խաղարկությունն է, որում հաղթեց «Շեֆիլդ Ուենսդեյ» ֆուտբոլային ակումբը։


== Եզրափակիչ ==
Մասրենի Ատրոպատանի

Մասրենի Ատրոպատանի (լատ.՝ Rosa atropatana), վարդազգիների ընտանիքի մասրենի ցեղի բույս։


== Նկարագրություն ==
Մինչև 1 մ բարձրությամբ տերևաթափ թուփ է։ Երիտասարդ ընձյուղները ծածկված են կարճ, խիտ աղվամազով։ Փշերը սակավաթիվ են, բարակ, սպիտակադեղնավուն հիմքում թեթևակի լայնացած։ Տերևիկները երկու կողմից էլ խիտ թաղիքամազմզուկապատ են, 5 հատ, մանր, ձվաձև, բթածայր, սղոցաեզր։ Ծաղիկները կարճ են, սպիտակ մազմզուկապատ, փշապատ, ծածկված գեղձիկներով։ Հիպանթիումը հասունացած վիճակում գնդաձև է, հակառակ ձվաձև, ծածկված կարմրավուն փշիկներով, ուղիղ, մանր աղվամազապատ և գեղձապատ բաժակաթերթիկներով։


== Տարածվածություն ==
Տարածված է Կովկասում (Հարավային Անդրկովկաս)։ Հայաստանում հանդիպում է Մեղրիի շրջանում, միջին լեռնային գոտում, չոր լանջերի վրա։ Մեծ հետաքրքրություն է ներկայացնում որպես չորադիմացկուն պատվաստակալ։


== Ծանոթագրություններ ==
Սան Ջուլիա դե Վիլատորտա

Սան Ջուլիա դե Վիլատորտա (կատ.՝ Sant Julià de Vilatorta ), մունիցիպալիտետ Իսպանիայում։ Մտնում է Կատալոնիա ինքնավար համայնքի մեջ՝ Բարսելոնա պրովինցիայում։ Գտնվում է Օսոնա շրջանում։ Զբաղեցնում է 15, 9 կմ² մակերես։ Բնակչությունը կազմում է 2974 (2010 թվական)։


== Ժողովրդագրություն ==


== Ծանոթագրություններ ==


== Արտաքին հղումներ ==
Página web del Ayuntamiento Archived 2007-12-26 at the Wayback Machine. (իսպ.)
Información de la Generalitat de Catalunya Archived 2005-09-30 at the Wayback Machine. (կատ.)
Información del Institut d’Estadística de Catalunya (կատ.)
Վարուժնակ (ծածկանուն)

Վարուժնակ, հայկական ծածկանուն։
Ծածկանունն օգտագործել են հետևյակ անձինք՝

Վաղինակ Աբգարյան, ծածկանունն օգտագործել է՝ «Արաքս» (Ալեքսանդրիա) 1947 - № 13; 1948 - № 6, 11, 35, 36, 39; 1951 - № 14:
Արիս Շաքլյան


== Ծանոթագրություններ ==
Wild Thoughts

«Wild Thoughts» (հայերեն՝ «Վայրի մտքեր»), ամերիկացի պրոդյուսեր DJ Khaled-ի երգը, որը կատարում են բարբադոսցի երգչուհի Ռիհաննան և ամերիկացի երգիչ Բրայսոն Թիլերը։ Այն թողարկվել է 2017 թվականի հունիսի 16-ին՝ որպես Khaled-ի «Grateful» ոկչվող տասներորդ ստուդիական ալբոմի չորրորդ սինգլ։ Երգը գրել են Khaled-ը, Ռիհաննան, Թիլերը և կանադացի երգիչ PartyNextDoor-ը։ Այն գլխավորել է Մեծ Բրիտանիայի սինգլների հիթ շքերթը, իսկ ամերիկյան Billboard Hot 100-ում զբաղեցրել է երկրորդ հորիզոնականը։ Երգի տեսահոլովակը ներկայացվել է MTV Video Music Awards մրցանակաբաշխության երեք կատեգորիաներում՝ «Տարվա լավագույն տեսահոլովակ», «Լավագույն համատեղ տեսահոլովակ» և «Լավագույն արտ ռեժիսուրա»։


== Պատմություն ==
2017 թվականի հունիսի 9-ին Khaled-ը ներկայացրել է իր նոր ալբոմի երգացանկը, որը ներառել է «Wild Thoughts» երգը։ Սինգլի շապիկը, որում պատկերված է Ասադը (Asahd, Khaled-ի որդին), ներկայացվել է 2017 թվականի հունիսի 15-ին Ռիհաննայի Ինստագրամյան կայքէջի միջոցով։ «Wild Thoughts» սինգլը հրատարակվել է 2017 թվականի հունիսի 16-ին որպես ալբոմի չորրորդ սինգլ։ Khaled-ի Grateful տասներորդ ստուդիական ալբոմը թողարկվել է 2017 թվականի հունիսի 23-ին։


== Քննադատների արձագանքը ==
Երգն ստացել է դրական արձագանքներ երաժշտական քննադատների և ինտերնետ-հրատարակությունների կողմից, ինչպիսիք են՝ XXL («Եթե ամեն ինչ ընթանա ըստ ծրագրի, բայց դա առաջին քայլն է «I’m the One» երգից հետո և որը կհասնի պլատինե կարգավիճակի մոտ ապագայում»), Vogue, Time Magazine, Uproxx, Esquire, Billboard, Rolling Stone.
Երգում օգտագործված են սեմփլներ Կառլոս Սանտանայի 1998 թվականի Maria Maria հիթից, որը բարձր է գնահատել այդ ներդրումը։


== Երաժշտական տեսահոլովակ ==
"Wild Thoughts" երգի տեսահոլովակը բեմադրել է ռեժիսոր Colin Tilley-ը, նկարահանումները անցկացվել են Մայամիի շրջակայքում՝ Little Haiti-ում (Ֆլորիդա, ԱՄՆ) 2017 թվականի հունիսին։ Առաջին լուսանկարները հրապարակվել են 2017 թվականի հունիսի 6-ին։ Պրեմիերան կայացել է հունիսի 16-ին Khaled-ի Vevo ալիքով։


== Երգացանկ ==
Digital download"Wild Thoughts" (featuring Rihanna and Bryson Tiller) [Explicit] – 3:24
"Wild Thoughts" (featuring Rihanna and Bryson Tiller) [Clean] – 3:24Streaming – Bee's Knees Dance Remix "Wild Thoughts" (Bee's Knees Dance Remix) (featuring Rihanna and Bryson Tiller) – 3:51Streaming – Dave Audé Dance Remix"Wild Thoughts" (Dave Audé Dance Remix) (featuring Rihanna and Bryson Tiller) – 4:43Streaming – Medasin Dance Remix"Wild Thoughts" (Medasin Dance Remix) (featuring Rihanna and Bryson Tiller) – 4:35Streaming – Mike Cruz Dance Remix"Wild Thoughts" (Mike Cruz Dance Remix) (featuring Rihanna and Bryson Tiller) – 7:17Streaming – NOTD Dance Remix"Wild Thoughts" (NOTD Dance Remix) (featuring Rihanna and Bryson Tiller) – 3:09


== Հիթ-շքերթներ ==


== Հավաստագրումներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
«Lyrics «Wild Thoughts»» (անգլերեն)։ Lorde։ Վերցված է 20 հունիսի, 2017  
 «Wild Thoughts» երգի տեսահոլովակը
Մանի (գյուղ, Ռոմանովսկի շրջան)

Մանի (ուկրաիներեն՝ Мані), գյուղ Ուկրաինայի Ժիտոմիրի մարզի Ռոմանովսկի շրջանում։ Հիմնադրվել է 1785 թվականին։
2001 թվականի տվյալներով Մանի գյուղում բնակվում էր 85 մարդ։ Բնակավայրը զբաղեցնում է 36,6 կմ² տարածք։ Բնակչության խտությունը կազմում էր 2,32 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)